ભારતીય ઓટોમોબાઇલ સેક્ટરમાં વિવિધ કંપનીઓ દ્વારા એન્ટ્રી લેવલની કાર લોન્ચ કરવામાં આવે છે. જેની કિંમત તમામ કાર ધારકોને પોસાય તેવી હોય છે અને તેમાં નોંધ લઇ શકાય તેવી સુવિધાઓ પણ કેટલીક કાર્સમાં આપવામાં આવે છે. બજારમાં એન્ટ્રી લેવલે લોન્ચ કરવામાં આવેલી કાર્સની સંખ્યા ઘણી છે, તેમાંથી આપણી પસંદગી કઇ કાર પર ઉતારવી તે મુશ્કેલ ભર્યું બની જાય છે. કારની પસંદગી વખતે આપણે સામાન્ય રીતે એવરેજ, એન્જીન, ડિમેન્શન્સ, સુરક્ષા સંબંધિત ફીચર્સ તથા અન્ય ફીચર્સ કેવા આપવામાં આવ્યા છે એ અંગે ધ્યાન રાખીએ છીએ અને આપણા બજેટમાં જે કારમાં આ તમામ વસ્તું આપણી અપેક્ષા અને કિંમત પ્રમાણે મળી જાય ત્યારે આપણે એ કાર પર પસંદગીનો કળશ ઢોળતા હોઇએ છીએ.